Hadith On Hoor Being Alive At This Moment
یہ مروجہ اسالیب کا مسئلہ ہے۔ قرآن مروجہ اسالیب میں نازل ہوا ہے۔ اس کے مطابق اصولی طور پر جب یہ بتا دیا گیا کہ جنت میں ہر شخص کو خواہ مرد ہو یا عورت ، اسے وہ ملے گا جو اس کا دل چاہے گا تو مذکورہ سوال کا جواب مل جاتا ہے۔ اس کے بعد نعمتوں کا ذکر ہے تو وہ بھی سب کے لیے بیان ہوئی ہیں۔ البتہ جہاں مرد اور عورت کی بات ہوئی ہے تو اسلوب کا تقاضا تھا کہ اس میں وہ باوقار انداز اپنایا جائے تو حیا کے مطابق ہے۔ چنانچہ اس مین مردوں کو مخاطب کر کے کہا گیا کہ انھیں عورتیں ملیں گی۔ یہ کہنا ذوق کے خلاف تھا کہ عورتوں کو مرد ملیں گے۔ یہ اسلوب اب بھی اختیار نہیں کیا جاتا۔ مردوں کو عورتیں ملیں گی تو اس کا لازمی مطلب یہی ہے کہ عورتوں کو مرد ملیں گے۔ قرآن مجید میں اس اسلوب کی یہ مثال بھی ہے کہ مردوں سے کہا گیا کہ جب وہ اپنی عورتوں سے مقاربت کریں اور پانی نہ ملے تو تیمم کر لیں۔ مگر یہ عورتوں سے نہیں کہا گیا۔ لیکن یہ صاف ظاہر ہے کہ یہ حکم عورت کے لیے بھی ہے۔ ہر کتاب کو اس کے اپنے اسالیب میں سمجھا جاتا ہے۔